Raad vir kriptosporidiose ná talle lamvrektes | Landbou
Landbou / Bedrywe / Raad vir kriptosporidiose ná talle lamvrektes
Wolskape met lammers. Ter illustrasie. Foto: Agri Oos-Kaap
Kriptosporidiose word veroorsaak deur ‘n protosoa van die genus Cryptosporidium en is gewoonlik ‘n onopsigtelike infeksie in ‘n groot verskeidenheid van diere, visse, reptiele en mense.
Sy sê kriptosporidiose vertoon met diarree in lammers en kalfies van ongeveer een tot drie weke oud met geel, soms grys, diaree wat die bekendste simptoom is. Veral lammers drink baie water. “Waar boere die simptome opmerk is dit gewoonlik Cryptosporidium en Escherichia coli. Siek lammers en kalfies moet dadelik geisoleer word, saam met hul ma’s, aangesien die siekte hoogs aansteeklik is.”
Om die weerstandigheid van diere in ’n kudde te verhoog, beveel Wasserman aan dat dragtige ooie voor lam en dragtige koeie voor kalwing twee maal met ‘n autogene E.coli-entstof geënt word, nadat nadoodse monsters deur ‘n veearts van elke plaas geneem is.
“Daar word dan vir elke kudde ‘n entstof gemaak vir die spesifieke plaas. Lammers en kalfies moet binne 12 uur na geboorte ‘n aanvulling soos Byboost Rota paste gegee word, onder meer om die immuunfunksie ‘n hupstoot te gee. Daarna moet ‘n middel teen koksidiose gedoseer word.
“Vitamiene en minerale is uiters belangrik om jong diere te versterk, en om hierdie rede moet Vitamien E en seleen vir al die lammers en kalwers binnespiers toegedien word. Waak egter daarteen om nie te oordoseer nie, aangesien seleen-vergiftiging groot skade kan aanrig,” sê sy.
Die gebruik van antibiotika om die siekte te behandel mag slegs in samewerking met die veearts geskied en ‘n antibiogram moet gedoen word om die regte antibiotika vir die toestand te identifiseer.